Csongrád Város Polgármesterétől

Száma: Ref/103-1/2022.

Témafelelős: Vastag-Szepesi Dóra

ELŐTERJESZTÉS

## Csongrád Város Önkormányzata Képviselő-testülete 2022.szeptember 29. napján tartandó ülésére

Tárgy: Javaslat a Csongrádi Információs Központ Csemegi Károly Könyvtár és Tari László Múzeum intézményvezetői pályázatának elbírálására létrehozott eseti bizottság tagjaira

**Tisztelt Képviselő-testület!**

A Csongrádi Információs Központ Csemegi Károly Könyvtár és Tari László Múzeum intézményvezetői feladatát Illés Péter intézményvezető látja el  2022. december 31. napjáig.

A Képviselő-testület 154/2022. (VIII.25.) önkormányzatihatározattal pályázatot írt ki az intézményvezetői munkakör betöltésére. A rendelet előírásai alapján a munkáltatói jogkör gyakorlója az általa összehívott bizottság véleményét mérlegelve dönt a beérkezett pályázatokról.

A kulturális intézményekben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020.(X.30.) EMMI rendelet 6. [§](https://hu.wiktionary.org/wiki/%C2%A7) (1) bekezdése alapján az eseti bizottság tagjaira az alábbi személyi döntést javaslom:

Bak Lajos közművelődési szakértő

Bartókné Vincze Zsuzsanna az Oktatási Művelődési, Vallási és Sportbizottság elnöke

Georgiádes Ildikó a Csongrádi Levéltár vezetője

A pályázati eljárás lefolytatása után a Képviselő-testület dönt az intézményvezető kinevezéséről, várhatóan 2022. november 24. napján.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

Csongrád Város Önkormányzatának Képviselő-testülete megtárgyalta a ***„Javaslat a Csongrádi Információs Központ Csemegi Károly Könyvtár és Tari László Múzeum intézményvezetői pályázatának elbírálására létrehozott eseti bizottság tagjaira ”*** című előterjesztést, és az alábbi döntést hozza:

1. A Képviselő-testület az eseti bizottság tagjainak, Bak Lajos közművelődési szakértőt, Bartókné Vincze Zsuzsannát, az Oktatási Művelődési, Vallási és Sportbizottság elnökét és Georgiádes Ildikót, a Csongrádi Levéltár vezetőjét választja meg.

2. A képviselő-testület felkéri a polgármestert az eseti bizottság összehívására, munkájának segítésére.

Erről jegyzőkönyvi kivonaton értesítést kap:

1. Képviselő-testület tagjai
2. Szepesi Dóra, kulturális referens és általa:
3. az érintettek

Csongrád, 2022. szeptember 20.

Bedő Tamás

polgármester